
Προς ιδιοκτήτες του ακινήτου 

που βρίσκεται στη συμβολή των οδών 
Καλλιδρομίου και Ζωσιμάδων 


Ε μείς που υπογράφουμε αυτό το κείμενο είμαστε οι ίδιοι που 
τον Οκτώβριο του 2011 προχωρήσαμε σε κατάληψη του μι¬ 
κρού κομματιού της ακίνητης περιουσίας σας που βρίσκεται 
στη συμβολή των οδών Καλλιδρομίου και Ζωσιμάδων στα Εξάρχεια. 

Ξέρουμε καλά ότι όταν πρόκειται για το θέμα της ιδιοκτησίας τα 
λόγια τείνουν να ηχούν πιο κούφια απ' ό,τι συνήθως, οπότε φανταζό¬ 
μαστε πως είναι δύσκολο να θυμάστε τις τότε εξαγγελίες μας. 

Θα τις θυμίσουμε λοιπόν ξανά: είχαμε αναγγείλει ότι δεν διεκδι- 
κούμε κατά κανέναν τρόπο την ιδιοκτησία του ακινήτου, αντιθέτως 
μας ενδιέφερε πολύ η χρήση του. Είχαμε επιμείνει ότι εσείς, ένα ίδρυ¬ 
μα προικισμένο με μεγάλη ακίνητη περιουσία σε μια εποχή που τα 
ακίνητα τείνουν να μένουν ανοίκιαστα, δεν θα αντιμετωπίζατε οι¬ 
κονομικά προβλήματα από την κίνησή μας (απ' όσο γνωρίζουμε, τα 
οικονομικά σας προβλήματα έχουν άλλες πηγές και βρίσκουν άλλες 
λύσεις εδώ και πάνω από έναν αιώνα). Είχαμε επισημάνει ότι το συ¬ 
γκεκριμένο κτίριο δεν προβλεπόταν να νοικιάζεται, προκειμένου να 
καταστεί λειτουργικό όμως, χρειαζόταν επένδυση αρκετών χιλιάδων 
ευρώ. Τέλος, είχαμε προαναγγείλει ότι στο εσωτερικό του κτιρίου 
θα οργανώναμε μια αυτοδιαχειριζόμενη βιβλιοθήκη, θα πραγματο¬ 
ποιούσαμε αυτομορφωτικές εκδηλώσεις και θα εκδίδαμε βιβλία. Με 
άλλα λόγια είχαμε προτείνει την κοινωνική χρήση του ακινήτου ένα¬ 
ντι της χρηματικής του αξίας· αυτό ήταν το επιχείρημα που στήριζε 
την «παρανομία» μας. 


Σήμερα, ενάμισι χρόνο μετά, νομίζουμε ότι τα όσα λέγαμε τότε 
έχουν επαληθευθεί και πραγματοποιηθεί στο ακέραιο. Και εμείς και 
εσείς τις τελευταίες ημέρες εξοικειωθήκαμε από την καλή και από την 
ανάποδη με την εκστρατεία δυσφήμησηςπου εκτυλίσσεται γύρω από 
τις καταλήψεις και τους αυτοδιαχειριζόμενους χώρους της πόλης. Θα 
θέλαμε λοιπόν να σας πληροφορήσουμε ότι οι λειτουργοί της ενη¬ 
μέρωσης και της δημόσιας τάξης, με την είσοδό τους στο κτίριο που 
έχουμε μάθει να ονομάζουμε «Αρχείο 71», θα βρουν διάφορα από 
αυτά που βρήκαν και αλλού, αλλά δεν έκαναν τον κόπο να τα κάνουν 
ταινία. Συγκεκριμένα: 

• Μια ιστορική και κοινωνιολογική βιβλιοθήκη που μέσα σε ένα 
και κάτι χρόνο ήδη κοντεύει να φτάσει τους δύο χιλιάδες τόμους, είτε 
μέσω δικών μας αγορών, είτε μέσω δωρεών. 

• Μια πλήρη συλλογή τεσσάρων εφημερίδων των πρώτων χρό¬ 
νων της μεταπολίτευσης (από το 1974 έως και το 1980) δεμένη σε 
τόμους. 

• Μια συλλογή ιστορικών ντοκιμαντέρ που ήδη μετράει δεκάδες 
κομμάτια. 

• Μια συλλογή εκατοντάδων εντύπων και αφισών του αριστερού 
και αναρχικού χώρου που φτάνει μέχρι τα πρώτα χρόνια της δεκαε¬ 
τίας του '70. 

• Χιλιάδες αντίτυπα των βιβλίων που είχαμε μεταφράσει και εκδώ- 
σει πριν την κατάληψη του ακινήτου, καθώς και των βιβλίων που με- 

Εκδήλωσή - συζήτηση 

Παρασκευή 16122011.^19:00 
σιο κστειλίΗΐΐιενο κηρίο ίου Αρχείου 71 


ΕίοΆ'71 


Άποψη του χώρου της βιβλιοθήκης. 


16/12/12 εκδήλωση-παρουσίαση του αρχείου με θέμα 
"Μια βιβλιοθήκη στην εποχή της πληροφορίας". 



ΟοΙλ Ρβπτυης 

σκλάβοι · κύτταρα - δίκτυο 


Άποψη του χώρου του αρχείου εντύπων και αφισών. 


3/02/12 εκδήλωση με θέμα την 
αναγέννηση της σκλαβιάς στα 
φασονάδικα- νετ καφέ της Κίνας. 




ταφράσαμε και εκδώσαμε έπειτα από την κατάληψη του ακινήτου. 

• Τρεις υπολογιστές στους σκληρούς δίσκους των οποίων βρίσκο¬ 
νται βάσεις δεδομένων όπου καταγράφονται, όχι μόνο όλα τα παρα¬ 
πάνω, αλλά και τέσσερις εφημερίδες ευρείας κυκλοφορίας από το 
2001 έως σήμερα. 

Όλα αυτά συγκεντρώνονται, καταγράφονται ηλεκτρονικά και βρί¬ 
σκονται ανοικτά για δημόσια χρήση με τη συλλογική δωρεάν εργα¬ 
σία αρκετών δεκάδων ανθρώπων επί ενάμιση χρόνο. Αλλά δεν ήταν 
μόνο αυτά. Με την ίδια μέθοδο και με δικά μας έξοδα συντηρήσαμε 
και επιδιορθώσαμε το κτίριο. Όπως αναμφίβολα γνωρίζετε, αν δεν 
ήταν η παρέμβασή μας, πιθανόν το ακίνητο να είχε ήδη καταρρεύσει. 
Οι εγκάρσιοι δοκοί στήριξης της στέγης είχαν σπάσει στα δύο, τα κε¬ 
ραμίδια είχαν βουλιάξει, το νερό έμπαινε απρόσκοπτα όλο τον προη¬ 
γούμενο χειμώνα. Ο φετινός χειμώνας, δίχως την παρέμβασή μας, θα 
ήταν αναμφίβολα το τελευταίο χτύπημα. 

Φυσικά δεν μπορούμε να ξέρουμε αν σας νοιάζει η κατάρρευση 
του κτιρίου. Γνωρίζουμε ότι οι δρόμοι της ιδιοκτησίας είναι παράξε¬ 
νοι και ότι είναι φορές που η καταστροφή συμφέρει πολύ περισσότε¬ 
ρο απ'ό,τι η χρήση. Ξέρουμε όμως ότι το θέμα «κατάρρευση εναντίον 
κοινωνικής χρήσης» ενδιαφέρει τους ανθρώπους που ζουν γύρω από 
το κτίριο, όπως ενδιαφέρει και την κοινωνία γενικότερα. Εμείς, όπως 
και πολλοί περισσότεροι, προτιμούμε χίλιες φορές τα κτίρια με κοι¬ 


νωνική χρήση από τα ρημάδια που αφήνονται να καταρρέουν γιατί 
κανείς δεν μπορεί να βγάλει χρήματα από αυτά. 

Επίσης βέβαια, προτιμούμε χίλιες φορές τα κτίρια με κοινωνική 
χρήση από τα κτίρια που χρησιμοποιούνται με σκοπό το κέρδος. Πα¬ 
ραπάνω μιλήσαμε για «κοινωνική χρήση», αλλά δεν το κάναμε γιατί 
θέλουμε να κρυφτούμε πίσω από γενικότητες. Είμαστε εχθροί της ιδι¬ 
οκτησίας και της κοινωνικής σχέσης κεφάλαιο. Είμαστε αντιφασίστες. 
Είμαστε κομμάτι της εργατικής τάξης. 

Ειδικά σήμερα, που όλα στρέφονται εναντίον μας, είμαστε ακόμη 
περισσότερο τέτοιοι. Γι'αυτό δουλεύουμε δωρεάν, γι'αυτό στήνουμε 
βιβλιοθήκες και αρχεία, γι'αυτό πραγματοποιούμε εκδόσεις. Γιατί το 
ελάχιστο και ταυτόχρονα το μέγιστο που έχουμε στην κατοχή μας εί¬ 
ναι η δυνατότητά μας για εργασία. Γιατί αυτή η δυνατότητα σήμερα 
υποτιμάται όσο ποτέ. Γιατί όσο περνάει ο καιρός, τόσο οι άνθρωποι 
σαν κι εμάς θα βρίσκονται μπροστά σε δύο επιλογές: είτε να δου¬ 
λέψουν τζάμπα για τα αφεντικά, όπως μας πρότεινε τελευταία ένας 
περασμένος - ξεχασμένος υφυπουργός οικονομικών, είτε να αυτοορ- 
γανώσουν την εργασία τους προς όφελος τους. Εμείς ανήκουμε στη 
δεύτερη κατηγορία. Αποφασίσαμε ότι στις σημερινές συνθήκες, η 
πιο άμεση προτεραιότητά μας είναι να χρησιμοποιήσουμε αυτή μας 
τη δυνατότητα εργασίας για να ανακαλύψουμε ξανά τον πλούτο της 
γνώσης που μας στερούν τα αφεντικά αυτής της κοινωνίας και να εκ- 


























ΐυβανοσΐα ή λαιμητόμος ακριβώς 

για να δοθεί τέλος οιον σοβαρό κίνδυνο 

μόλυνσης μ ιούς των 

οποίυν οι όνιργα ίίν® φορείς 

υπάρχει πιο μια τυρί ία σερό δημοσιευμάτων 

που πληροφορεί πως αυτά τα υποκείμενα 

θεωρούνται πσγκοσμίως σο 

ρες κη μεταδίδουν ανατροπή 




«ΟΜΩΣ ΕΜΕΙΣ ΑΣ ΦΤΙΑΞΟΥΜΕ ΜΙΑΝ ΑΛΛΗ» 


Το περιοδικό ΤΕΦΛΟΝ παρουσιάζει τον ποιητή 

Νάννι Μτταλεστρίνι 

III! 

Ι||η 


& ηϊί | 

Παρασκευή 


Μ 

"^Νοεμβρίου 

2012 

Ωρα έναρξης: 20:00 

στο αρχείο λ 71 ΚαλλιδρομΙου & Ζωσιμάδων. Εξορχεια 



2/11/12, εκδήλωση του περιοδικού ΤΕΦΛΟΝ με 
θέμα το ποιητικό έργο του Νάννι Μπαλεστρίνι, στο 
Αρχείο 71. 


Το Αρχείο 71 παρουσιάζει το ντοκιμαντέρ: 


ΚΑΙΑ ΤΑΚΑ 


(Μαύρο Άστρο) 


Τα Ασιατικά Κινήματα Νεολαίας στη Βρετανία στα 70$ και '80$ 



Τετάρτη, 28 Νοεμβρίου, ώρα 19:00 


ιοϊ^Γ 


ΑΡΧΕΙΟ* 

αυτόνομο εργαστήρι 



“κανένας, 
μα κανένας δεν 
ήθελε να ακούσει...” 

μαθήματα ελληνικού αντισημιτισμού 
ή σβήνοντας τα ίχνη 55.000 Εβραίων 
της Σαλονίκης 


σάββστο, 03 Νοε 2012, 6μμ 

•"53ΐοηίε3"(ντοκιμαντέρ του ΡβοΙο ΡοΙοηί 
για την ΣαλονΙκη της ετερότητας και τη 
σημερινή της λήθης) 

- "εκτός ιστορίας: όγ-βίβηόίηο 3ηύ &ΐ3ηάίη9 
όγ",(ντοκιμαντέρ της φώφης Τερζϊδου για 
παραδείγματα διάσωσης και "διάσωσης" 
εβραίων στην ελλάδα) 



κυριακή, 04 Νοε 2012, 6μμ 

- συζήτηση με τη Ρένα Μόλχο 

ΕΓΕΓΓ.7ΠΤΒ αρχείο ★71 

καλλιδρομίου και ζωσιμάδων στα εξάρχειι 



3 και 4/11 /12, διήμερο εκδηλώσεων 
της ομάδας ηθμΒίίνθ στο Αρχείο 71. 
Στη διάρκεια του διημέρου 
πραγματοποιήθηκαν προβολές 
και συζήτηση με την ιστορικό 
Ρένα Μόλχο για την εξόντωση των 
εβραίων της Σαλονίκης τις δεκαετίες 
του'30 καιτου'40. 



28/11/12, προβολή του ντοκυμαντέρ"Κ3ΐ3Τ3ΐ·3" 
και συζήτηση για τη δημιουργία των Ασιατικών 
Κινημάτων Νεολαίας στη Βρετανία. 


μεταλλευτούμε αυτόν τον πλούτο για δικό μας όφελος και για όφελος 
των ομοίων μας. 

Πράγματι λοιπόν, στον ενάμισι χρόνο που χρησιμοποιούμε την 
ιδιοκτησία σας πραγματοποιήσαμε δημόσιες εκδηλώσεις. Ο διάολος 
να μας πάρει όμως αν ήταν «πολιτιστικές» ή «πολιτικά ουδέτερες»! 
Στην πρώτη εξετάσαμε το ζήτημα της γνώσης και των ηλεκτρονικών 
υπολογιστών από τη σκοπιά των εργατών. Στη δεύτερη υποστηρίξα¬ 
με τεκμηριωμένα ότι ο νόμος της αξίας συνεχίζει να ισχύει ακόμη και 
στην περίπτωση της υπολογιστικής εργασίας, χρησιμοποιώντας το 
παράδειγμα Κινέζων εργατών που παίζουν επί πληρωμή νίόθο 93 ιπθ 5 
κλεισμένοι σε φασονάδικα. Στην τρίτη καλέσαμε τον αμερικανό αυ¬ 
τόνομο μαρξιστή και συγγραφέα Οθοι^θ ίθίΐθηΐζίε να παρουσιάσει 
το βιβλίο του που μόλις είχαμε μεταφράσει και εκδώσει. Στην τέταρτη 
καλέσαμε τον Ιταλό συγγραφέα και ποιητή Νάνι Μπαλεστρίνι να μας 
μιλήσει για τη σχέση ποίησης και αντικαπιταλιστικού κινήματος στην 
Ιταλία της δεκαετίας του 70. Στην πέμπτη η Ρένα Μόλχω μας μίλησε 
για το ολοκαύτωμα και τη μοίρα των Εβραίων της Θεσσαλονίκης το 
1941 - 43. Στην έκτη μιλήσαμε για την αντιφασιστική οργάνωση των 
μεταναστών εργατών στη μεγάλη Βρετανία της δεκαετίας του 70. 1 


1 Το βιβλίο που εκδόσαμε είναι το ΟθΟΓςοΟΒίίοηΙζίί, Η Εργασία, η Ενέργεια, η Κρίση και 
το Τέλος του Κόσμου: Σκέψεις για την Εργασία, την Τεχνολογία και την Καπιταλιστική 


Αυτά κάνουμε, αυτό είμαστε και αυτό θα συνεχίσουμε να είμα¬ 
στε. Ήδη στο Αρχείο 71 διεξάγονται εβδομαδιαία σεμινάρια με θέμα 
«Εργασία, Τεχνολογία και Καπιταλιστική Κρίση στον Εικοστό Αιώνα» 
με κοινό δεκάδων ανθρώπων. Ήδη συνεχίζουμε τον εμπλουτισμό της 
βιβλιοθήκης και των βάσεων δεδομένων μας. Ήδη ετοιμάζουμε τις 
επόμενες εκδόσεις μας. 

Αυτά όσον αφορά εμάς. Όσον αφορά εσάς τώρα, αντιλαμβανό¬ 
μαστε ότι μπορεί να είναι όλο και πιο δελεαστικό για κάθε ιδιοκτήτη 
να καβαλήσει το κύμα της «τελικής επίθεσης του κράτους εναντίον 
της ανομίας» και να δει πού θα τον βγάλει. Προτού θελήσετε να πρά- 
ξετε παρομοίως ίσως θα θέλατε να λάβετε υπ' όψη και τα εξής: 

• Οι υπουργικές εκστρατείες αμείλικτης πάταξης της ανομίας έρ¬ 
χονται και παρέρχονται· το ίδιο και οι υπουργοί που τις σιγοντάρουν. 
Στην πραγματικότητα αυτό που έρχεται και παρέρχεται είναι οι προ- 
τεραιότητές τους, οι ειδικοί τρόποι με τους οποίους οι υπουργοί και 
τα αφεντικά των υπουργών αποτιμούν το πολιτικό κόστος και το πο¬ 
λιτικό όφελος σε κάθε ιστορική συγκυρία. 

•Το ίδιο το κτίριο δεν κινδυνεύει από την παρουσία μας, αντιθέτως 


Κρίση (1980 - 2000), Αρχείο 71, 2012, (475 σ.). Η εκδήλωση με τη Ρένα Μόλχο έγινε 
από την ομάδα ΝθςΒΐίνθ. Ο Νάννι Μπαλεστρίνι παρουσιάστηκε με την ευθύνη της 
εκδοτικής ομάδας του περιοδικού Τεφλόν. 

















Η ΕΡΓΑΣΙΑ, 

Η ΕΝΕΡΓΕΙΑ, 

Η ΚΡΙΣΗ 
ΚΑΙ ΤΟ ΤΕΛΟΣ 

ΤΟΥ ΚΟΣΜΟΥ 


Συζιπώντας ιιε τον Οεοτυε ΟβΠβηαϊδ γιο την Εργασία 
ιην Τεχνολογία και την Καπιταλιστικά Κρίση 

αρχείο; 

αυτόνομο εργαστήρι 
<ρ«ι/»τ>ς μι ουίομδρ^ωοης 



ΤΕΤΑΡΤΗ 11/7 ΟΡΑ 19:30 


Ιιο κατειλημμένο κτίριο ίου Αοχείου 71 
ΚαλΑι&ιομιοιι και Ζωσιιιαόων στο Εξαρχεια. 


Η πρόσκληση για τον κύκλο των αυτομορφωτικών 
σεμιναρίων που πραγματοποιούνται στο Αρχείο 
71 με θέμα "Εργασία, τεχνολογία και καπιταλιστική 
κρίση στον 21 ο αιώνα ". 



£βΟΓ£6 ΟθίΤβΠΐζίδ 


Η ΕΡΓΑΣΙΑ, Η ΕΝΕΡΓΕΙΑ, Η ΚΡΙΣΗ 
ΚΑΙ ΤΟ ΤΕΛΟΣ ΤΟΥ ΚΟΣΜΟΥ 


ΤΗΝ ΤΕΧΝΟΛΟΓΙΑ 
ΊΣΗ(1980-2000) 


ΑΡΧΕΙ 


11/7/12, εκδήλωση-παρουσίαση του βιβλίου 
του ΟθΟΓςθ ΟθίΓεηΙζίδ. 



Το εξώφυλλο του βιβλίου του ΟθθΓ 9 θ 03(ΤθπΙζί5 
“Η Εργασία, η ενέργεια, η κρίση και το τέλος του κόσμου" 
που μεταφράστηκε και εκδόθηκε από το Αρχείο 71. 


είμαστε εκείνοι που με τον κόπο και το χρήμα τους το κράτησαν όρ¬ 
θιο λίγο προτού καταρρεύσει. (Όπως αναγνωρίσαμε παραπάνω βέ¬ 
βαια, ετούτο το επιχείρημα πιθανόν να φαίνεται ιδιαιτέρως αδύναμο 
σε όποιον βλέπει σε κάθε κατάρρευση και ένα πεδίο κερδοφορίας). 

•Η χρήση του κτιρίου είναι πολύ σημαντικότερη για εμάς και τους 
γύρω μας απ' ό,τι για εσάς. Για εσάς είναι ένα μηδαμινό κομματάκι 
μιας τεράστιας συνολικής ιδιοκτησίας σε μια εποχή που τα ακίνητα 
τείνουν να μένουν ανοίκιαστα. Για εμάς είναι το αποτέλεσμα του μό¬ 
χθου δεκάδων ανθρώπων επί ενάμισι χρόνο (σωρεία αδύναμων επι¬ 
χειρημάτων εδώ· το αντιλαμβανόμαστε). 

•Κάθε ορκισμένος εχθρός της ανομίας πρέπει να είναι προετοι¬ 
μασμένος να αποκαλυφθούν και οι δικές του ανομίες. Η αντίφαση 
μεταξύ των εξαγγελιών σωτηρίας των αναξιοπαθούντων από τη μια 
και του μεγάλου σκοπού της κερδοφορίας μιας ευμεγέθους εταιρείας 
διαχείρισης ακινήτων από την άλλη, είναι μοιραίο να εκφράζεται με 
τη μορφή σειράς συγκεκριμένων άνομων γεγονότων. Είμαστε βέβαι¬ 
οι ότι, ενώ εμείς μπορούμε να ισχυριστούμε ότι εργαζόμαστε για ένα 
γενικότερο καλό, εσείς δεν μπορείτε να κάνετε το ίδιο. 

• Τέλος το σημαντικότερο: με κτίριο ή χωρίς, τα εγχειρήματα σαν 
και το δικό μας τείνουν να είναι πολύ πιο μόνιμα και να χαρακτηρίζο¬ 


νται από πολύ μεγαλύτερο πείσμα απ' ό,τι οι εκστρατείες πάταξης της 
ανομίας. Πράγματι, αντίθετα από τις «αναλύσεις» των ΜΜΕ, τέτοια 
εγχειρήματα και οι υποστηρικτές τους δεν είναι «ένα μάτσο κωλό- 
παιδα», ή «ο Σύριζα». Είμαστε κομμάτι αυτής της κοινωνίας, είμαστε 
προϊόν της καπιταλιστικής μητρόπολης, προϊόν των αντιθέσεων και 
της εσωτερικής της διαπάλης. Προκύπτουμε από το ίδιο το γεγονός 
της ύπαρξης αυτής της κοινωνίας και θα υπάρχουμε για όσο αυτή 
υπάρχει. Θα θέλαμε να κλείσουμε θυμίζοντάς σας ότι, απ' όλα της τα 
ευτελή προϊόντα, εμείς δεν είμαστε ούτε το πιο κατάπτυστο ηθικά, 
ούτε το πιο αμελητέο διανοητικά, ούτε το πιο ακίνδυνο και ανίκανο 
πολιτικά. 

Αυτά από τη μεριά μας 

Η διαχειριστική συνέλευση 

Αρχείο 71 

Καλλιδρομίου κ Ζωσιμάδων 7, 

Εξάρχεια 

3γχ6ϊο71 @γ3Ηοο.εοιη 

